Елизабет Мадокс Робъртс
Черупки в скалата

Превод от английски: Невена Стефанова, —

chitanka.info

По пътя към кариерата вървях

и гледах — кладенец копаеха мъжете.

И бяха камъните все едни и същи:

навсякъде изпъстрени с черупки от морето.

Навсякъде черупки — и в скалата,

под пясъци, под пластове от глина.

И казваха: останали, откакто

навътре се отдръпнал океана.

Откривам ги във камъка, от който

издигат църкви, мостове, градежи,

и в най-солидните скали са скрити,

но ето че от всеки ръб поглеждат.

Подават се из камък за основи,

из водопадите, из речните корита;

веднъж съзрях дори черупки много

на мрачните зандани във стените.

Ний тъпчем ги кога вървим по пътя —

навред са те — под всичките баири.

Представяш ли си тука да се върне

морето своите черупки да събира?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.